ભારત સરકારના વેક્સીનેશન પ્રોગ્રામ પ્રમાણે બાળક જન્મે કે તરત જ હિપેટાઈટિસ બીની વેક્સીન અપાવવી જોઈએ અને ત્યારબાદ પીડિયાટ્રિશનની સલાહ મુજબ વેક્સિન મૂકાવવી જોઈએ. જો નાનપણમાં વેક્સીન ન લીધી હોય તો યુવાનીમાં કે કોઈ પણ ઉંમરે ઓછામાં ઓછા એક મહિનાના અંતરે ત્રણ ઈન્જેક્શનના ડોઝ લેવાના હોય છે. દર પાંચ વર્ષે બૂસ્ટર ડોઝ લેવાથી કેટલીક વ્યક્તિઓને ફાયદો થાય છે. જો Anti- Hepatitis B Anti body નું લેવલ રક્તમાં ઊંચુ હોય તો તેને બુસ્ટર ડોઝ લેવાની જરૂર પડતી નથી.